เรื่องร้องเรียน (ถนน,ร้องเรียน,เสนอแนะ,PM2.5,สอบถาม,เสียงรบกวน,ความปลอดภัย) วันที่ 2023-08-16 04:06:20 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032356

ขอให้แก้ไขปัญหา กรณีได้รับความเดือดร้อนจากการก่อสร้างต่อเติมทาวน์เฮ้าส์ บริเวณ บ้านเลขที่....หมู่บ้านจัดสรร(ไม่มีชื่อหมู่บ้าน และไม่ทราบหมู่แน่ชัด) ซอยรามอินทรา 63  แขวงท่าแร้ง เขตบางเขน กรุงเทพมหานคร จุดสังเกตเป็นทาวน์เฮ้าส์ติดกันจำนวน 10 หลัง โดยบ้านหลังดังกล่าวเป็นหลังที่ 8 ลักษณะ 2 ชั้น สีครีมน้ำตาล โดยมีเจ้าของบ้าน บุคคลเพศหญิง(ทราบชื่อจริง และชื่อเล่น) อายุประมาณ 45-50 ปี รูปร่างผอม ผมตรง ส่วนสูงประมาณ 150-160 เซนติเมตร เนื่องจากผู้ร้องแจ้งว่าตั้งแต่ประมาณต้นเดือนพฤษภาคม 2566 บ้านหลังดังกล่าวมีการก่อสร้างเพิ่มเติม เมื่อเริ่มก่อสร้างในช่วง 2 สัปดาห์แรก มีการทุบผนังบ้าน รื้อฝ้า ซึ่งไม่มีการใช้สแลนกันฝุ่นคลุมบริเวณพื้นที่ก่อสร้างให้มิดชิด ทั้งที่มีการตกลงกันตั้งแต่แรกว่าจะกั้นสแลน ส่งผลทำให้มีฝุ่นฟุ้งกระจาย และมาทำการกั้นสแลนกันฝุ่นหลังจากสัปดาห์ที่ 3- 4 ของการรื้อหรือทุบ หลังจากทำการทุบแล้วเสร็จ จะมีการก่อสร้างมาโดยตลอด ในช่วงประมาณกลางเดือน มิถุนายน 2566 มีการนำเสาเข็มเข้ามาลงไว้บริเวณถนนหน้าบ้าน จำนวนประมาณ 20 ต้น และในช่วงเวลาก่อนวันที่ 30 มิถุนายน 2566  ผู้ร้องมีการส่งรูปเสาเข็มดังกล่าวเพื่อสอบถามสำนักงานเขตบางเขน ว่าทาวน์เฮ้าส์ต้องมีใบอนุญาตในการก่อสร้างหรือไม่ หากมีการตอกเสาเข็มโดยทางเขตตอบกลับมาว่าไม่ได้ เพราะเป็นโครงสร้างเดิมที่สร้างมาแล้ว(ระบุตามผู้ร้องแจ้ง) และวันที่ 30 มิถุนายน 2566 ต่อมามีการย้ายเอาเสาเข็มมาลงพื้นดินบริเวณหลังบ้านทั้งหมด หลังจากนั้นผู้ร้องได้เข้าไปสอบถามกับทางเจ้าของบ้านหลังดังกล่าวว่ามีใบอนุญาตในการก่อสร้างหรือไม่ เจ้าของบ้านแจ้งว่าว่าไม่ได้ขออนุญาต ผู้ร้องจึงได้ติดต่อ 191 มีสายตรวจเข้ามาสอบถามว่าไม่มีใบอนุญาตฯหรือไม่ เจ้าของบ้านหลังดังกล่าวบอกว่าไม่ได้ขอกับทางสำนักงานเขตบางเขน และไม่สนใจ ซึ่งทางสายตรวจได้แนะนำให้ผู้ร้องกับเจ้าของบ้านไปคุยที่สำนักงานเขตบางเขนเพื่อเจรจา ต่อมาผู้ร้องได้สอบถามทางสำนักงานเขตบางเขนอีกครั้ง ผลคือ เจ้าของบ้านหลังดังกล่าวไม่ได้ขออนุญาตในการก่อสร้างต่อเติมทาวน์เฮ้าส์แต่อย่างใด ในช่วงเวลาประมาณวันที่ 8 สิงหาคม 2566 ผู้ร้องได้โทรศัพท์ติดต่อ 191 เพื่อให้สายตรวจเข้ามาดูการก่อสร้าง เรียกให้ทางเจ้าของบ้านมาคุย หลังจากมีหลบหน้าไม่ยอมคุย ซึ่งทางเจ้าของบ้าน แจ้งว่าได้ขออนุญาตสารวัตร สถานีตำรวจนครบาลคันนายาวแล้ว โดยผู้ร้องแจ้งว่าได้ยินเจ้าของบ้าน คุยโทรศัพท์เปิดลำโพง ว่าสำนักงานเขตบางเขนให้เทปูนทับไปได้เลย(ระบุตามผู้ร้องแจ้ง) บ้านหลังดังกล่าวมีการก่อสร้างตั้งแต่ต้นเดือนพฤษภาคม 2566 จนถึงปัจจุบัน(วันที่ 15 สิงหาคม 2566) มีการก่อสร้างเป็นประจำ และจะหยุดดำเนินการทุกวันอาทิตย์ โดยจะเริ่มทำงานตั้งแต่เวลาประมาณ 07.00 - 18.00 น. มีคนงานที่อาศัยอยู่ในบ้านตลอดเวลา ซึ่งการก่อสร้างต่างๆ เช่น การเจียรเหล็ก กระเบื้อง ตอกเสาเข็ม ขุดท่อจากหน้าบ้านไปหลัง สร้างความเดือดร้อนรำคาญเป็นอย่างมาก ทั้งฝุ่นที่ฟุ้งกระจาย หรือเสียงดังรบกวนการพักผ่อน และการใช้ชีวิตในแต่ละวัน จากการก่อสร้างส่งผลทำให้กำแพงบ้านของผู้ร้องแตกร้าวเสียหาย เนื่องจากใช้กำแพงบ้านร่วมกัน หรือบางครั้งในช่วงกลางคืนมีการจับกลุ่มกินเหล้าของเหล่าคนงานที่อาศัยอยู่ในบ้าน และมีอาละวาดภายในบ้าน ไม่มีความเกรงใจ ส่งเสียงดังรบกวน ประสบปัญหามาเป็นระยะเวลาประมาณ 4 เดือน จนถึงปัจจุบัน(วันที่ 15 สิงหาคม 2566) เบื้องต้นหลังจากมีการลงเสาเข็มประมาณวันที่ 30 มิถุนายน 2566 ผู้ร้องได้เดินทางไปลงบันทึกประจำวันที่สถานีตำรวจนครบาลบางเขน แต่ทางเจ้าหน้าที่แนะนำให้ยื่นเรื่องไปที่สำนักงานเขตบางเขนโดยตรงด้วยตนเอง และยังเคยแจ้งที่สำนักงานเขตบางเขนหลายครั้ง โดยการเขียนคำร้อง ทางหัวฝ่ายโยธา สำนักงานเขตบางเขนได้มีการเรียกหัวหน้าฝ่ายที่เกี่ยวข้องไปสั่งหยุดการก่อสร้างต่อเติมเพื่อเจรจาเพื่อคุย แต่ไม่หยุด แต่ก็ยังไม่มีการดำเนินการใดๆ ทางผู้ร้องจึงได้กลับไปสอบถามทางสำนักงานเขตบางเขน ทางเจ้าหน้าที่(ไม่ระบุรายละเอียด) แจ้งว่าสั่งให้หยุดการก่อสร้างแล้ว แต่เจ้าของบ้านหลังดังกล่าวดื้อไม่ยอมหยุด บอกให้ผู้ร้องทำใจเดี๋ยวก็เสร็จ อีกทั้งเคยเขียนคำร้องไปที่กรุงเทพมหานคร แจ้งว่าส่งเรื่องไปยังสำนักงานเขตบางเขน และมีเจ้าหน้าที่ลงพื้นที่พูดคุยและตรวจสอบแล้ว แจ้งว่าได้แก้ปัญหาเรียบร้อยแล้ว ว่าสรุปทำการซ่อมแซมบ้าน โดยมีรูปตอบกลับยืนยันทางระบบ Fondue แต่ทางผู้ร้องแจ้งว่าหลังจากมีการแจ้งดังกล่าวยังมีนั่งล้านอยู่ 1 นั่งร้าน กลับมีนั่งล้านเพิ่มเป็น 2 นั่งร้าน ติดกับห้องนอนบุตร และห้องนอนใหญ่ของผู้ร้อง ทั้งๆที่ไม่มีการใช้งานแต่ไม่มีการรื้อออก ผู้ร้องเกรงว่าหากมีพายุฝนอาจจะเกิดอันตราย และเนื่องจากอยู่ติดกับบ้านผู้ร้องเกรงว่าจะมีคนบุกรุกเข้ามาภายในเขตบ้านส่งผลถึงอันตรายต่อชีวิต และทรัพย์สินได้ ทำให้ได้รับความเดือดร้อนเป็นอย่างมาก รวมถึงบุตรของผู้ร้องได้ส่งรูปภาพต่างๆ ผ่านทางระบบ Fondue ของกรุงเทพมหานคร จำนวนหลายครั้งแล้วหากมีการก่อสร้าง หรือทำอะไรเพิ่ม จึงประสงค์ ให้หน่วยงานที่เกี่ยวข้องลงพื้นที่ตรวจสอบแก้ไขปัญหา กรณีได้รับความเดือดร้อนจากการก่อสร้างต่อเติมทาวน์เฮ้าส์ดังกล่าว เพื่อบรรเทาความเดือดร้อน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata